stanford-oval/wikipedia huggingface dataset:
Valovoima
Lainalaisuuksia > Valaistus ja etäisyyslaki

Jos valovirta  \Phi  valaisee tasaisesti pinnan, jonka pinta-ala on  A, saadaan pinnan valaistusvoimakkuudeksi
Koska valovirta on  \Phi =I_{v}\Omega  ja avaruuskulma on  \Omega ={\frac {A}{r^{2}}}, saadaan
Tämä on niin sanottu etäisyyden laki, joka ilmaisee, että säteitä vastaan kohtisuoran pinnan valaistus pienenee kääntäen verrannollisena etäisyyden neliöön. Siispä saman valaistuksen saamiseksi eri etäisyydelle, tulee valovoima muuttua suoraan verrannollisena etäisyyden neliöön
Aiheesta muualla

Lampputieto: Kandela (Arkistoitu – Internet Archive)
Männistö, Arto: Valon värin ja värilämpötilan säätö ja niiden vaikutus ihmiseen
Hakkarainen, Henri: Ledien käyttömahdollisuus tievalaistuksessa (Arkistoitu – Internet Archive)
Neppari

Neppari
Neppari eli painonappi eli neppi on kahdesta metalli- tai muoviosasta muodostuva liitin, jolla kiinnitetään vaatteita tai vaatteiden osia toisiinsa nappien asemesta. Toisessa puolikkaassa on pyöreä nuppi, jonka saa kohtuullista voimaa käyttäen sujahtamaan toisessa osassa olevaan renkaaseen, jonka suuaukkoa kiristää pieni S- tai O-muotoinen jousi.
Nepparin patentoi saksalainen Herbert Bauer vuonna 1885.
Aiheesta muualla

Kuvia tai muita tiedostoja aiheesta Neppari Wikimedia Commonsissa
Isolaukku

| Isolaukku |
| --- | --- |

Uhanalaisuusluokitus
 
Suomessa::  Elinvoimainen
 
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Näivekasvit Orobanchaceae
Tribus::  Rhinantheae
Suku::  Laukut Rhinanthus
Laji::  angustifolius
Kaksiosainen nimi
 Rhinanthus angustifolius  C.C.Gmel. 
Synonyymit
 Rhinanthus major L.  Rhinanthus serotinus (Schönh.) Oborny  
Katso myös
   Isolaukku Wikispeciesissä   Isolaukku Commonsissa 
Infobox OKNimi-testi OK: 
Isolaukku (Rhinanthus angustifolius, synon. Rhinanthus serotinus) on näivekasveihin kuuluva yksivuotinen ruohovartinen kasvi, joka elää puoliksi loisena.
Yksityiskohta kukasta.
Isolaukku kasvaa 20–60 senttimetriä korkeaksi. Lehdet ovat nelisenttiset, suikeat. Kukassa keskimmäisenä on kirkkaankeltainen huulimainen kukka, jonka ylähuulessa on tummansininen juova, sen ympärillä on vihertävän vaaleankeltainen verholehtien muodostama pussi. Isolaukkua kasvaa niityillä ja tienvierillä.
Isolaukkua tavataan Pohjois- ja Keski-Euroopassa. Se on yleinen lähes koko Suomessa, mutta Lapissa se on harvinainen eikä sitä esiinny Käsivarressa.
Isolaukku jaetaan Suomessa kahteen alalajiin, jotka ovat niittyisolaukku (Rhinanthus angustifolius subsp. grandiflorus), joka on vallitseva luonnonvarainen alalaji, ja rikkaisolaukku (Rhinanthus angustifolius subsp. apterus), jota taas tavataan harvoin ja satunnaisesti.
Aiheesta muualla

Isolaukku, Rhinanthus angustifolius LuontoPortti. Viitattu 13.10.2020.
Isolaukku (Rhinanthus serotinus) Valokki – Nettikasvio. Viitattu 13.10.2020.
Kauppinen, Sakari: Isolaukku Rhinanthus serotinus Helsinkiläinen kasvio. 19.7.2009. Viitattu 13.10.2020.
Kuvat: Rikkinen, Jouko: Isolaukku Rhinanthus angustifolius Pinkka – Lajintuntemuksen oppimisympäristö. Viitattu 13.10.2020.
Integrated Taxonomic Information System (ITIS): Rhinanthus serotinus (TSN 508051) itis.gov. Viitattu 13.10.2020. (englanniksi)
Rhinanthus serotinus (Schönh) Oborny, late-flowering yellow rattle Natural Resources Conservation Service – USDA.gov. Viitattu 13.10.2020. (englanniksi)
| --- | --- |
Taksonitunnisteet:  Wikidata: Q161707  Wikispecies: Rhinanthus angustifolius  BioLib: 1126807  CoL: 7WRNQ  EPPO: RHIAG  GBIF: 7333485  GRIN: 411253  iNaturalist: 133082  IPNI: 808716-1  ISC: 116702  NBN: NHMSYS0000462353  NCBI: 469774  Open Tree of Life: 676644  POWO: urn:lsid:ipni.org:names:808716-1  Tropicos: 29205514  WFO: wfo-0000463704  Laji.fi: MX.41337
Paul Morphy

| Paul Morphy |
| --- | --- |

Henkilötiedot
Koko nimi:  Paul Charles Morphy
Syntynyt: 22. kesäkuuta 1837
Kuollut: 10. heinäkuuta 1884 (47 vuotta)
Kansalaisuus:   yhdysvaltalainen
Paul Charles Morphy (22. kesäkuuta 1837 – 10. heinäkuuta 1884) oli yhdysvaltalainen shakinpelaaja. Häntä pidetään aikansa vahvimpana pelaajana ja epävirallisena maailmanmestarina. Vaikka hänen aktiiviuransa kesti vain noin kolme vuotta, hän jätti silti jälkensä shakin historiaan. Hänen shakkiuransa oli hyvin värikäs. Uransa loputtua Morphy sairastui vakavaan masennukseen, ja hänen mielenterveytensä kärsi. Tästä hän sai nimen "shakkipelin ylpeys ja suru". Hän kuoli aivoverenvuotoon vain 47 vuoden ikäisenä.
Elämä > Euroopan valloitus

Amerikkalaiset shakkipelaajat povasivat Morphysta haastajaa Euroopan parhaille pelaajille. Helmikuussa 1858 New Orleansin shakkikerho pyysi kirjeitse englantilaista mestaria, Howard Stauntonia, jota pidettiin maailman parhaana pelaajana, matkustamaan New Orleansiin Morphyn vastustajaksi. Shakkikerho lupasi korvata kaikki Stauntonin matkan mahdolliset kulut ja tarjosi palkintorahoiksi 5 000 dollaria, joista tuhat olisi mennyt Stauntonille joka tapauksessa. Staunton vastasi kirjeellä, jossa hän kohteliaasti kieltäytyi kutsusta vedoten työkiireisiin. Staunton kirjoitti kuitenkin englantilaiseen Illustrated London News -lehteen kolumnin, jossa hän sanoi, että jos Morphy haluaa todella näyttää taitonsa maailmalle, hänen täytyy tehdä se ensi vuodeksi suunnitellulla matkallaan Eurooppaan. Morphy otti Stauntonin kolumnin haasteena ja alkoi heti suunnitella matkaa Eurooppaan. Aluksi Morphyn perhe piti Paulia liian nuorena matkalle, mutta New Orleansin shakkiväki sai taivuteltua perheen tahtoonsa. He tarjoutuivat myös maksamaan Morphyn kustannukset matkasta ja Englannista pidettävästä Birminghamin turnauksesta, johon Morphyn oli tarkoitus osallistua. Morphy kuitenkin kieltäytyi rahoista, koska ei halunnut itseään pidettävän ammattilaisena, joka pelaa shakkia rahan takia.
Elämä > Euroopan valloitus > Englannin-matka

Morphy lähti New Yorkista 8. kesäkuuta ja saapui Liverpooliin 21. päivä. Hänen oli tarkoitus pelata kesäkuun lopussa Birminghamin turnauksessa, matkustaa Lontooseen ja kohdata Staunton siellä, jatkaa matkaa Pariisiin ja mahdollisesti Berliiniin kohdatakseen Euroopan mestarit ja palata marraskuussa kotiin. Englannin shakkiliitto oli kuitenkin, Morphyn lähdettyä jo matkalle, siirtänyt Birminghamin turnauksen elokuuhun, joten Morphy matkusti Lontooseen vieraillakseen shakkikerhoissa ja haastaakseen Stauntonin otteluun. Staunton kuitenkin hylkäsi Morphyn haasteen vedoten myöhäiseen ajankohtaan, eikä suostunut muihin kuin neuvottelupeleihin. Lontoolaisista pelaajista Morphyn kanssa suostui pelaamaan muun muassa Thomas Barnes. Morphy saavutti hänestä 19 voittoa häviten 8 peliä.
Morphy aloitti vähitellen uudet neuvottelut Stauntonin kanssa ottelun ajankohdasta. Staunton antoi ymmärtää, että hän ottelisi Morphyn kanssa, mutta vaati kuukauden lykkäystä hioakseen avauksiaan ja loppupelitaitojaan. Sillä aikaa Morphy pelasi ottelun vanhan ystävänsä, Löwenthalin, kanssa. Morphy voitti yhdeksän peliä, pelasi kaksi tasan ja hävisi kolme. Hän kuitenkin lahjoitti ottelun voittorahat ja hieman ylimääräistä Löwenthalille. Elokuussa Morphy tiedusteli Stauntonilta kirjeitse, milloin he voisivat kohdata ottelussa. Staunton pyysi muutaman viikon viivytystä. Morphy jätti kuitenkin osallistumatta Birminghamin turnaukseen, koska oli luvannut perheelleen, ettei pelaisi rahasta turnauksissa. Morphy lähti kuitenkin kisapaikalle, mutta pelasi tätä ennen englantilaista kirkonmiestä, Owenia, vastaan. Morphy antoi taas sotilaan ja aloitussiirron tasoitusta, mutta voitti ottelun 6-1. Kuultuaan Morphyn vetäytymisestä Staunton osallistui turnaukseen,, mutta putosi jo toisella kierroksella. Morphy jatkoi ottelun järjestämistä Stauntonia vastaan, ja lopulta Staunton lupasi pelata hänen kanssaan marraskuussa.
Elämä > Euroopan valloitus > Ranskan-matka

Morphy oli saanut tarpeekseen Englannista ja matkusti Pariisiin otellakseen paikallisten ja muiden mestareiden kanssa. Hän saapui sinne 2. syyskuuta ja oli heti innokas pelaamaan ranskalaisia mestareita vastaan. Hän antoi otteluidensa lomassa silloin tällöin simultaaninäytöksiä.
Pariisin shakkipelien keskus oli kahvila nimeltä Café de la Régence. Ensimmäisenä Morphy otteli Daniel Harrwitzia vastaan, joka oli paikan ehdottomasti paras pelaaja. Voittoon vaadittiin seitsemän voitettua peliä. Kun Morphy johti ottelua 5½-2½, Harrwitz keskeytti pelaamisen. Harrwitz ei kuitenkaan koskaan myöntänyt tappiotaan. Tässä vaiheessa Staunton perui hänen ja Morphyn välisen ottelun kokonaan vedoten työesteisiinsä.
Lokakuussa 1858 Morphy pelasi kaikista kuuluisimman shakkipelinsä. Oopperapeliksi kutsuttu peli pelattiin Sevillan parturin väliajalla, kun kaksi aatelista kutsui Morphyn aitioonsa pelaamaan kevyen pelin. Braunschweigin herttua Karl sekä hänen ystävänsä kreivi Isouard pelasivat Morphya vastaan mustilla. Aateliset eivät olleet kovinkaan kummoisia shakinpelaajia, mikä näkyi lopputuloksessa; Morphy voitti jo 17 siirrossa. Tapa, jolla Morphy voitti vastustajansa, teki pelistä yhden shakin tunnetuimmista peleistä.
Morphyn seuraava vastustaja oli Adolf Anderssen. Anderssen oli voittanut ylivoimaisesti Birminghamin turnauksen ja häntä pidettiin yleisesti Stauntonia vahvempana pelaajana. Anderssen matkusti Pariisiin otellakseen Morphyn kanssa. Ottelun on sanottu olleen 1800-luvun huomattavimpia shakkitapahtumia. Ottelun voittaja tulisi olemaan maailman vahvin pelaaja.
Anderssen aloitti ottelun vahvasti. Hän voitti ensimmäisen pelin ja toinenkin päättyi tasan. Morphy voitti kuitenkin seuraavat viisi peliä, jonka jälkeen ottelu vaikutti ratkenneelta. Kahdeksannessa pelissä Anderssen sai taisteltua omalla avauksellaan tasapelin. Hän hävisi seuraavista kolmesta pelistä kaksi ja Morphy oli näin voittanut ottelun 7-2. Morphy oli nyt epävirallisesti maailman paras shakinpelaaja.
Anderssenin ottelun jälkeen Morphy pelasi enää vain vähän shakkia Pariisissa. Helmi-maaliskuussa hän voitti Augustus Mongredien, joka oli Lontoon shakkikerhon puheenjohtaja, murskavoitolla 7-0. Ottelun jälkeen Morphy oli valmis vetäytymään takaisin Yhdysvaltoihin.
Elämä > Vetäytyminen shakista

Morphy asettui äitinsä kotiin asumaan ja pyrki aloittamaan uransa lakimiehenä.  Hänen shakinpelaajan maineensa sai kuitenkin ihmiset epäilemään, pystyisikö hän muuhun kuin shakin pelaamiseen. Morphy alkoi masentua elämästään eikä pelannut enää shakkia kilpailumielessä.
1861 alkoi Yhdysvaltain sisällissota, mutta Morphy ei halunnut tarttua aseisiin. Hän matkusti Havannaan lokakuussa 1862, jossa hän antoi muutamia sokkopelinäytöksiä ja pelasi kevyitä pelejä. Kuubasta hän matkusti Pariisiin, jossa hän viipyi vuoteen 1864 asti. Morphy viettii aikaansa vanhan ystävänsä, Arnous de Riviéren, kanssa ja palasi helmikuussa Havannan kautta kotiinsa. Morphy yritti jälleen turhaan siirtyä lakimiehen ammattiin. Hän kävi vielä 1867 äitinsä painostuksesta Pariisissa ja viipyi siellä puolitoista vuotta.
Morphy vetäytyi erakoksi ja alkoi kärsiä vainoharhaisuudesta ja harhakuvitelmista. Hän ajautui riitoihin myös lankonsa kanssa, ja haastoi tämän jopa oikeuteen. Ironista kyllä, Morphy hävisi elämänsä ainoan oikeusjutun. 1870-luvulla Morphyn vainoharhaisuus vain kasvoi ja hänen mielenterveytensä romahti. Hänen perheensä koetti saada hänet psykiatriseen sairaalaan vuonna 1882 siinä kuitenkaan onnistumatta. Samaan aikaan Louisianan merkittävistä henkilöistä koottiin kirjaa ja Morphy olisi haluttu mukaan. Morphy kieltäytyi, koska hänellä ei ollut mitään ammattia, eikä hänellä siis ollut mielestään mitään asiaa sellaiseen kirjaan.
Osa Morphyn kielteisyydestä shakkia kohtaan johtui siitä, että hänen kosimansa nainen kieltäytyi naimisiinmenosta, koska Morphy oli "vain shakinpelaaja". Morphyn masennus paheni, ja viimeisinä elinvuosinaan hän alkoi noudattaa tarkkoja päivärutiineja. Aina keskipäivisin hän kävi kävelyllä hienosti pukeutuneena ja iltaisin oopperassa. 10. heinäkuuta 1884 hän oli taas lähtenyt pitkälle kävelymatkalle. Päivä oli kuuma ja Morphy meni palattuaan kotiinsa heti kylmään kylpyyn. Kuuma päivä ja jääkylmä vesi olivat kuitenkin liikaa Morphylle; hän kuoli aivoverenvuotoon kylvyssä vain 47 vuoden iässä.
Morphy haudattiin St. Louisin hautausmaalle, New Orleansiin.
Merkittäviä pelejä

Paul Morphy vs. Charles Le Carpentier (1849) Morphylle tyypillinen tasoituspeli, jossa hän uhraa lisäksi useita upseereja
Louis Paulsen vs. Paul Morphy (1857) Amerikan mestaruusturnauksen finaalin kuudes peli
Paul Moephy vs. Tuntematon pelaaja (1858) Morphylle tyypillinen nopean kehityksen ja uhrausten peli
Paul Morphy vs. Braunschweigin herttua Karl ja kreivi Isouard (1858) Sevillan parturin väliajalla pelattu kuuluisa Oopperapeli
Henry Edward Bird vs. Paul Morphy (1858)
Tärkeimmät kilpailutulokset

Ensimmäinen amerikkalainen kongressiturnaus, New york 1857, Morphy voitti turnauksen.
Morphy-Löwenthal, Lontoo 1858, Morphy voitti 10-4 (9-3)
Morphy-Owen, Lontoo 1858, Morphy voitti 6-1
Morphy-Harrwitz, Pariisi 1858 (Morphy pelasi mustilla ilman f7-sotilasta), Morphy johti 5½-2½, kun Harrwitz keskeytti ottelun.
Morphy-Anderssen, Pariisi 1858, Morphy voitti 8-3 (7-2)
Morphy-Mongredien, Pariisi 1859, Morphy voitti 7½-½ (7-0)
Morphy-Thompson, New york 1859 (Morphy antoi ratsun tasoitusta), Morphy voitti 5-3
Suluissa merkityt tulokset ovat ilman tasapelejä, sillä niitä ei laskettu.
Kirjallisuutta

Konsala, Kimmo: Shakin maailmanmestareita.  Hämeenlinna:  Karisto, 1981.  ISBN 951-23-1789-3
Lawson, David: The Pride and Sorrow of chess.  David McKay Company, Inc., 1976.  ISBN 978-0679130444
Shibut, Macon: Paul Morphy and the Evolution of Chess Theory.  Dover Publications, 2004.  ISBN 978-0486435749
Sergeant, Philip: Morphy's Games of Chess.  Dover Publications, 1957.  ISBN 978-0486203867  Sisältää kaikki Morphyn ottelu-, turnaus- ja näytöspelit ja useimmat kevyet pelit analyyseineen sekä lyhyen elämäkerran.
Aiheesta muualla

Paul Morphy ChessGames.com-sivustolla (englanniksi)
Morphyn New York Ledger -lehdessä julkaistu kolumni (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Latvia  Tšekki  Alankomaat  Puola 
Henkilöt:  Deutsche Biographie  DDB 
Muut:  SNAC 
Paul Morphy
Morphy ja Löwenthal pelaamassa
Morphy shakkilaudan ääressä
Paul Morphyn hautakivi
Power Rangers Turbo

| Power Rangers Turbo |
| --- | --- |

Tyyli:  toiminta/seikkailu tiedefantasia
Kestoaika:  22 minuuttia
Luoja(t):  Haim Saban Shuki Levy
Pääosissa:  Johnny Yong Bosch Nakia Burrise Blake Foster Jason David Frank Catherine Sutherland Carol Hoyt Jason Narvy Paul Schrier Gregg Bullock Hilary Shepard Turner Tracy Lynn Cruz Patricia Ja Lee Roger Velasco Selwyn Ward
Alkuperämaa:   Yhdysvallat
Verkko:   Fox Kids
Esitetty:  19. huhtikuuta 1997 – 24. marraskuuta 1997
Jaksoja:  45
Tuotanto
Tuottaja(t):  Jonathan Tzachor
Vastaava(t) tuottaja(t):  Haim Saban Shuki Levy
Ohjaaja(t):  Judd Lynn Steve Markowitz Blair Treu Larry Litton Yuri Alexander Paul Schrier Douglas Sloan Al Winchell
Käsikirjoittaja(t):  Judd Lynn John Fletcher Shell Danielson Jackie Marchand Douglas Sloan Brett Born
Tuotantoyhtiö(t):  Saban Entertainment Renaissance Atlantic Entertainment Toei Company, Ltd. MMPR Productions, Inc.
Edeltäjä:  Power Rangers Zeo
Seuraaja:  Power Rangers in Space
Aiheesta muualla
Virallinen sivusto
IMDb 
Power Rangers Turbo on yhdysvaltalainen 45-osainen lasten televisiosarja, joka oli samalla 5. Power Rangers -tuotantokausi. Sarja on suoraa jatkoa elokuvalle Power Rangers turbovaihteella sekä Power Rangersin aiemmille tuotantokausille. Turbo käytti japanilaisen 20. Super Sentai -sarjan Gekisou Sentai CarRangerin lavaste-, asu- ja kuvamateriaalia. Sarja esitettiin Yhdysvalloissa 19. huhtikuuta 1997 – 24. marraskuuta 1997.
Tällä tuotantokaudella kuten jo elokuvassa Power Rangers turbovaihteella sinisenä rangerina toimi lapsinäyttelijä. Lisäksi sarjan aikana suoritettiin näyttelijäkaartin vaihdoksia, kun kauden alussa rangereiden pitkäaikaiset opastajat Zordon ja Alpha 5 poistuivat sarjasta ja heidän paikkansa otti Dimitria ja Alpha 6. Hieman ennen kauden puoliväliä neljä pitkäaikaista rangeria korvattiin myös uusilla hahmoilla. Tällä tuotantokaudella ei ole varsinaista kuudetta rangeria, vaikka Phantom Ranger välillä sellaiseksi lasketaankin.
Zordit

Turbozordit olivat kokoaan muuttamaan pystyneitä autoja, jotka Turbo Rangerit saivat käyttöönsä samaan aikaan uusien voimiensa kanssa elokuvassa Power Rangers turbovaihteella. Robo Racer oli Blue Senturionin zord, jonka hän toi kotiplaneetaltaan mukanaan. Lisäksi Phantom Ranger toi Artillatronin ja Rescuezordit vieraillessaan Maassa.
Jaksot

| # | Jakson nimi |
| --- | --- |
1: "Shift Into Turbo, Part I"
2: "Shift Into Turbo, Part II"
3: "Shift Into Turbo, Part III"
4: "Shadow Rangers"
5: "Transmission Impossible"
6: "Rally Ranger"
7: "Built for Speed"
8: "Bicycle Built for the Blues"
9: "The Whole Lie"
10: "Glyph Hanger"
11: "Weight and See"
12: "Alarmed and Dangerous"
13: "The Millennium Message"
14: "A Drive to Win"
15: "Cars Attacks"
16: "Honey, I Shrunk the Rangers, Part I"
17: "Honey, I Shrunk the Rangers, Part II"
18: "Passing the Torch, Part I"
19: "Passing the Torch, Part II"
20: "Stitch Witchery"
21: "The Wheel of Fate"
22: "Trouble by the Slice"
23: "The Phantom Phenomenon"
24: "Vanishing Act"
25: "When Time Freezes Over"
26: "The Darkest Day"
27: "One Last Hope"
28: "The Fall of the Phantom"
29: "Clash of the Megazords"
30: "The Robot Ranger"
31: "Beware the Third Wish"
32: "The Gardener of Evil"
33: "Fire in Your Tank"
34: "The Turn of the Wretched Wrench"
35: "Spirit of the Woods"
36: "The Song of Confusion"
37: "The Accident"
38: "Cassie's Best Friend"
39: "The Curve Ball"
40: "Carlos and the Count"
41: "Little Strong Man"
42: "The Rival Rangers"
43: "Parts and Parcel"
44: "Chase Into Space, Part I"
45: "Chase Into Space, Part II"
Rooleissa

| 0 | 1 | 2 |
| --- | --- | --- |
|  Johnny Yong Bosch  | … |  Adam Park (Vihreä Turbo Ranger)   |
|  Nakia Burrise  | … |  Tanya Sloan (Keltainen Turbo Ranger)   |
|  Jason David Frank  | … |  Tommy Oliver (Punainen Turbo Ranger)   |
|  Catherine Sutherland  | … |  Katherine "Kat" Hillard (Vaaleanpunainen Turbo Ranger)   |
|  Blake Foster  | … |  Justin Stewart (Sininen Turbo Ranger)   |
|  Roger Velasco  | … |  Carlos Vallerte (Vihreä Turbo Ranger)   |
|  Tracy Lynn Cruz  | … |  Ashley Hammond (Keltainen Turbo Ranger)   |
|  Selwyn Ward  | … |  Theodore Jay "T.J." Jarvis Johnson (Punainen Turbo Ranger)   |
|  Patricia Ja Lee  | … |  Cassie Chan (Vaaleanpunainen Turbo Ranger)   |
|  Jason Narvy  | … |  Skull   |
|  Paul Schrier  | … |  Bulk   |
|  Carol Hoyt  | … |  Divatox   |
|  Hilary Shepard Turner  | … |  Divatox   |
|  Gregg Bullock  | … |  Komisario Stone   |
Rooleissa > Äänirooleissa

| 0 | 1 | 2 |
| --- | --- | --- |
|  Carol Hoyt  | … |  Dimitria   |
|  Catherine Battistone  | … |  Alpha 6   |
|  David Umansky  | … |  Elgar   |
|  Alexis Lang  | … |  Rygog   |
|  Scott Page-Pagter  | … |  Porto   |
|  David Walsh  | … |  Blue Senturion   |
|  Alex Dodd  | … |  Phantom Ranger   |
LCD Soundsystem (albumi)

| LCD Soundsystem LCD Soundsystem |
| --- | --- | --- |

Studioalbumin tiedot
 Julkaistu: 24. tammikuuta 2005
 Tyylilaji: punk rock, dance ja tekno
 Kesto: 100.05
 Levy-yhtiö: DFA Records
Listasijoitukset
  20. (5. helmikuuta 2005)   51. (2005)   28. (2005)   6. (2005)   41. (2005)   40. (2005)   18. (2005) 
LCD Soundsystemin muut julkaisut
|   | LCD Soundsystem 2005 | Sound of Silver 2007 |
LCD Soundsystem on samannimisen yhdysvaltalaisyhtyeen debyyttialbumi, joka julkaistiin vuonna 2005. Albumin tyyliä voi kutsua teknon, punkin ja dancen sekoitukseksi. Albumi on jaettu kahteen levyyn sen pituuden vuoksi (yli 80 minuuttia).
Albumia on myyty noin 235 000 kappaletta.
Sisältö

Kaikki kappaleet kirjoittanut James Murphy, ellei toisin mainita.
Levy 1
Daft Punk Is Playing at My House – 5.16
Too Much Love – 5.42
Tribulations – 4.59
Movement – 3.04
Never as Tired as When I’m Waking Up – 4.49
On Repeat – 8.01
Thrills – 3.42
Disco Infiltrator – 4.56
Great Release – 6.35
Levy 2
Losing My Edge – 7.52
Beat Connection – 8.08 (säv. Murphy, Tim Goldsworthy)
Give It Up – 3.55
Tired – 3.34 (säv. Murphy, Pat Mahoney)
Yeah – 9.21 (säv. Murphy, Goldsworthy)
Yeah (Pretentious Version) – 11.06 (säv. Murphy, Goldsworthy)
Yr City’s a Sucker – 9.22
Arvostelut

Allmusic:
Alternative Press:
Desibeli.net:
Metacritic: 86/100
Pitchfork Media: 8.2/10
Rolling Stone:
Soundi:
Giorgi Tšqondideli

Giorgi Tšqondideli (georg. გიორგი ჭყონდიდელი, kuoli noin 1118) oli georgialainen kirkonmies ja hoviministeri, joka tunnettiin parhaiten kuningas Davit IV:n (hallitsi 1089–1125) opettajana ja lähimpänä neuvonantajana.
Hän toimi Tšqondidin arkkipiispana Länsi-Georgiassa, ja Davit nimitti hänet Georgian suurkansleriksi (mtsignobart-ukhutsesi) vuoden 1103 Ruisi-Urbnisin kirkolliskokouksen jälkeen. Kokouksesta lähtien suurkanslerin virkaa, joka oli jonkin aikaa Georgian hovin korkein, piti yleensä hallussaan Tšqondidin arkkipiispa. Giorgi oli Davitin läheinen liittolainen hänen uudistaessaan kirkkoa ja valtionhallintoa. Giorgi valvoi henkilökohtaisesti menestyksekkäitä hyökkäyksiä, joissa georgialaiset joukot saivat haltuunsa Samšvilden (1110) ja Rustavin (1115) linnoitukset seldžukeilta. Vuonna 1118 hän seurasi kuningasta kiptšakkien maille: matkan tarkoituksena oli värvätä paimentolaisia Georgian kuninkaalliseen armeijaan. Hän ei kuitenkaan koskaan palannut Georgiaan vaan kuoli Alaniassa saman vuoden aikoihin. Hänen jäänteensä siirrettiin Gelatin luostariin. 27. kesäkuuta 2005 Georgian ortodoksinen kirkko kanonisoi Giorgi Tšqondidelin, ja hänen juhlapäiväänsä vietetään 12. syyskuuta.
František Šimůnek

| Mitalit | Mitalit | Mitalit |  |
| --- | --- | --- | --- |
|  František Šimůnek vuonna 1934. |  František Šimůnek vuonna 1934. |  František Šimůnek vuonna 1934. |  |
Maa:   Tšekkoslovakia
Miesten hiihto
| MM-kilpailut  | MM-kilpailut  | MM-kilpailut  |  |
|  Hopeaa | Innsbruck 1933 | 4 × 10 km viesti |  |
František Šimůnek (2. joulukuuta 1910 – 17. heinäkuuta 1989) oli tšekkoslovakialainen maastohiihtäjä, mäkihyppääjä ja yhdistetyn hiihtäjä. Hän saavutti hopeaa 4 × 10 kilometrin viestistä MM-kisoissa 1933.
Šimůnek sijoittui kahdeksanneksi yhdistetyn normaalikilpailussa ja 23:nneksi mäkihypyn suurmäessä Lake Placidin olympialaisissa 1932. Neljä vuotta myöhemmin Garmisch-Partenkirchenissä hän oli viides sekä 4 × 10 kilometrin viestissä että yhdistetyssä. Lisäksi hän kilpaili 18 kilometrin hiihdossa, jossa oli yhdestoista.
Šimůnek kilpaili vielä Sankt Moritzissa 1948, jolloin hän oli 36. yhdistetyssä ja vasta 72. 18 kilometrin hiihdossa.
Kerekit

| Kerekit |
| --- | --- |
Väkiluku:  4 (2010)
Asuinalueet:  Venäjä
Kielet:  kerekki, venäjä
Uskonnot:  šamanismi
Kerekit ovat kansa Tšukotkassa Venäjällä. Kerekit ovat kuolemassa sukupuuttoon sulautuessaan tšuktšeihin ja venäläisiin. 1934 heitä oli noin 90 henkeä ja 1966 arviolta 70. Vuonna 2002 kerekkejä oli enää 8 ja vuonna 2010 4. Kerekkien puhuma kieli kerekki on hävinnyt sen puhujien vaihtaessa kielensä venäjään. Kerekit ovat läheistä sukua korjaakeille.
Kerekit luettiin pitkään vain tšuktšien heimoksi mutta he erosivat näistä merkittävästi. Toisin kuin tšuktšit kerekit olivat paikallaan asuvia ja elivät kalastuksella. Venäjä valloitti kerekkien alueet 1800-luvulla murskattuaan alkuperäiskansojen vastarinnan. Venäjä ei kuitenkaan saanut alueella merkittävää poliitista tai taloudellista kontrollia ja kerekit eivät muiden pienten alkuperäiskansojen tavoin kääntyneet kristinuskoon. Kerekkien päädyttyä Neuvostoliiton alaisuuteen heidän kielensä ja kulttuurinsa rupesi kuihtumaan.